Til: Fakultetsstyret

Fra: Dekanen

|  |
| --- |
| Sakstype: O-sak |
| Møtesaksnr.: O-sak 5 |
| Møtenr. 1 |
| Møtedato: 03.03.23 |
| Notatdato: 22.02.23 |
| Arkivsaksnr.: |
| Saksbehandler: Arve Fløystad-Thorsen |

# Evaluering av finansieringsmodellen for Senter for Ibsen-studier

Rapport fra arbeidsgruppen legges i første omgang fram til orientering for fakultetsstyret. Oppfølging av rapporten, med diskusjon av forslag og alternativer og deretter vedtak, vil skje på senere møter i løpet av våren 2023.

## Saksopplysninger/sakssammendrag

Fakultetsstyret vedtok i 2018 en ny finansieringsmodell for Senter for Ibsen-studier ved ILN og bestemte at ordningen skulle evalueres etter fire år. Dekanen satte ned en arbeidsgruppe i august 2022 for å vurdere senterets finansiering etter endringene i 2018. Arbeidsgruppen leverte sin rapport 23.12.22.

Arbeidsgruppen har vært ledet av prodekan Mathilde Skoie og har ellers bestått av senterleder Ellen Rees fra Senter for Ibsen-studier, administrativ leder Jan Halvor Undlien fra ILN og fagforeningsrepresentant Fridtjof Jerve. Arve Fløystad-Thorsen fra forskningsseksjonen har vært gruppens sekretær og Gro Samdal fra økonomiseksjonen har bistått gruppen med relevante grunnlagsdata.

Arbeidsgruppen ble i sitt mandat bedt om å:

* vurdere dagens finansieringsgrunnlag sett i forhold til senterets mandat
* kommentere endringen knyttet til reduksjon av øremerkingen med større vekt på finansiering fra studiepoengs-produksjon og si noe om status og resultater for det omstillingsarbeidet som er gjort innen utdanningsfeltet.
* kommentere samarbeidet mellom senter og institutt, herunder spesielt undervisningssamarbeid mellom senteret og fagmiljøet innenfor Nordisk litteratur.

Gruppen har levert sin rapport med forslag og råd mht både den foretatte justeringen og den videre finansieringen av senterets drift.

Vedlegg:

Arbeidsgruppens rapport – se innkalling

[Vedtak fra fakultetsstyremøte 26.10, møte 5/18, V-sak 2](https://www.hf.uio.no/om/organisasjon/styret/moter/2018/181026-protokoll.html)